Emily Nasrallah

Llenores o Libanus yn yr iaith Arabeg oedd Emily Daoud Nasrallah (ganwyd Emily Daoud Abi Rached; 6 Gorffennaf 1931 – 14 Mawrth 2018). Sam Roberts, "Emily Nasrallah, Lebanese Novelist and Activist, Dies at 86", The New York Times (16 Mawrth 2018). Adalwyd ar 3 Ebrill 2018.

Ganwyd yn nhref Kfeir, ar droed Mynydd Hermon, i deulu o ffermwyr Cristnogol. Cyhoeddodd ei darnau cyntaf mewn cylchgronau. Gweithiodd rhan-amser mewn ysgol ferched i ennill arian i fynychu'r Brifysgol Americanaidd yn Beirut, ac enillodd ei gradd yn addysg a llenyddiaeth ym 1958. Priododd Philip Nasrallah ym 1957, a chawsant pedwar o blant.

Cyhoeddodd ei nofel gyntaf, Tuyur Aylul ("Adar Medi"), ym 1962. Yn ystod ei hoes, ysgrifennodd chwe nofel arall, a sawl casgliad o straeon byrion a thraethodau. Gwrthododd i adael y wlad yn ystod Rhyfel Cartref Libanus, er i gartref ei theulu gael ei dinistrio ar un adeg. Daeth yn rhan o garfan o lenorion benywaidd Libanaidd, gan gynnwys Hanan Al-Sheikh, a ysgrifennai ffuglen ar bwnc y rhyfel. Peyvand Khorsandi, "Emily Nasrallah: Lebanese writer whose novels spoke of women, war and migration in her homeland", The Independent (21 Mawrth 2018). Adalwyd ar 3 Ebrill 2018.

Enillodd Fedal Goethe yn 2017. Bu farw yn 86 oed.

 Cyfeiriadau 

Categori:Genedigaethau 1931
Categori:Marwolaethau 2018
Categori:Cristnogion o Libanus
Categori:Llenorion Arabeg o Libanus
Categori:Llenorion straeon byrion Arabeg
Categori:Nofelwyr Arabeg